Gjeldsrevisjon

Gjeldsrevisjon er en gjennomgang av utestående gjeld eller lån, og begrepet brukes primært om gjeld mellom stater.

FNs uttalelser om gjeldsrevisjoner
I en rapport fra FNs spesialrapportør for gjeld og menneskerettigheter til FNs menneskerettighetsråd i 2009, blir nasjonale gjeldsrevisjoner fremhevvet som mulige redskap for å danne et grunnlag for analyser av staters gjeld, for eksempel på hvordan gjeldsbetalinger påvirker menneskerettighetene i det aktuelle land.Report of the independent expert on the effects of foreign debt and other related international financial obligations of States on the full enjoyment of all human rights, particularly economic, social and cultural rights  Norge var ett av landene som ble særlig fremhevet i rapporten, på grunn av Norges sletting av fem utviklingslands gjeld til Norge i 2006.

Hensikten med gjeldsrevisjoner
Forskjellige regjeringer, parlamenter og sivilsamfunnsgrupper i en rekke land har gjennomført gjeldsrevisjoner. Formålet med revisjonene har blant annet vært å fastslå de opprinnelige vilkårene for lånene, hvor mye renter som har blitt betalt, hva lånet har blitt brukt til, hvem som lånte pengene og i hvilket navn, samt utlåners rolle og identitet. Etter en gjennomgang av lånene kan den ene parten selv vurdere lånets legitimitet og betalbarhet. En gjeldsrevisjonen kan brukes til å finne argumenter for unilateral betalingsnekt eller gjeldsslette, eventuelt det motsatte.

Norges gjeldsrevisjon
Stoltenberg 2-regjeringen har, som det første statlige kreditor, tatt initiativ til en gjeldsrevisjon. Dette ble varslet i den andre Soria Moria-erklæringen, og arbeidet ble satt igang i august 2012 http://www.regjeringen.no/nb/dep/ud/pressesenter/pressemeldinger/2012/gjeldsrevisjon.html?id=697585. Arbeidet ble satt ut på anbud, og konsulentfirmaet Deloitte vant anbudet. Syv lands gjeld til Norge skal gjennomgås; Zimbabwe, Myanmar, Sudan, Somalia, Pakistan, Indonesia og Egypt. Totalt er det snakk om lån på ca 1 milliard norske kronerhttp://slettgjelda.no/no/tema/gjeldsrevisjon/artikler/Deloitte+skal+revidere+utviklingslands+gjeld+til+Norge.b7C_wlDWYa.ips  Deloitte vinner anbud på norsk gjeldsrevisjon.

Den 15. august 2013 ble rapporten fra gjeldsrevisjonen presentert. Det konkluderes med at lånene Norge har utstedt i stor grad oppfyller de krav som fantes da lånene ble gitt, samtidig som det pekes på svakheter ved flere av lånene.http://www.regjeringen.no/upload/UD/Vedlegg/Utvikling/report_debt2013.pdf Rapport - Norsk gjeldsrevisjon Regjeringen sier at de vil se nærmere på de svakheter som rapporten presenterer.http://www.regjeringen.no/nb/dep/ud/pressesenter/pressemeldinger/2013/revisjon_gjeld.html?id=733680 Norsk gjeldsrevisjon - Regjeringen.no

Ecuadors gjeldsrevisjon
I 2007 var Ecuador det første landet som lanserte en gjeldsrevisjon utført av en statsmyndighet. En kommisjon av eksperter med forskjellig bakgrunn ble nedsatt for å vurdere juridiske, finansielle, sosiale og miljømessige aspekter ved Ecuadors lån. Etter ett års virksomhet konkluderte kommisjonen med å anbefale Ecuadors president Rafael Correa å nekte å betale nesten 40 prosent av Ecuadors samlede utenlandsgjeld, en samlet sum på rundt 10 milliarder dollar.Ecuador's Audit Commission Finds Illegality in Debt 

Hellas' gjeldsrevisjon
I mars i 2011 gikk mer enn 200 fremtredende greske og internasjonale økonomer, aktivister, akademikere og parlamentarikere ut og krevde en revisjon av Hellas gjeld.http://www.slettgjelda.no/no/tema/illegitim_gjeld/artikler/Bred+st%C3%B8tte+for+gresk+gjeldsrevisjon.b7C_wlrSWW.ips

Se også
 Gjeldsslette
 SLUG
 Utviklingshjelp
 Skipseksportkampanjen

Referanser

Kategori:Økonomi
Kategori:Gjeld
Kategori:Politikk